Pensioen en mediese fonds oorbetalings. - Forum Topic
Total Views: 82 733 794
Forums / 2. FAQ & General Chat / Pensioen en mediese fonds oorbetalings.
views: 39 054 107
14 Jul 2019 @ 18:02:10 pm
n Kennis werk by n groot distriks munisipaliteit. Soos die meerderheid plaaslikke owerhede is hulle munispaliteit ook onder finansieele druk. Sy se vir my dat die oorbetalings van die munisipaliteit aan die onderskeie mediese fondse en pensioenfondse maande agterstallig is. Dit ten spyte van die feit dat die bedrae van hulle salarisse afgetrek is. Daar is bewerings dat selfs behuisingsgelde wat van werknemers se salarisse verhaal is in sommige gevalle nie aan die banke oorbetaal is nie. Werknemers is onder druk want mediese fondse begin nou weier om dokters rekeninge te betaal omdat die lid nou onwetend agterstallig is. Wat as n lid wil aftree en sy pensioen is nie betaal nie.(wat wel van die lid se salaris verhaal is). Wat as die banke begin verbande oproep of lede weens wanbetaling op die swartlys plaas. Sjoe.
Ek sien in die week dat dieselfde lot nou Denel getref het. Ek weet nie of hulle probleem nou opgelos is of nie.
Weet iemand hoe lank hierdie praktyk aan die gang is en hoe raak dit die arme amptenare.
Is dit nie bedrog en strafbaar nie?
14 Jul 2019 @ 18:13:44 pm
Skokkend! In wie se sakke het die mense se bydraes beland? Beslis bedrog.
14 Jul 2019 @ 18:26:01 pm
Klink vir my soos diefstal/bedrog....stel voor mense wat hierdeur geraak word die nodige klagtes by SAPS en hulle unie aanhangig maak?
14 Jul 2019 @ 18:47:17 pm
Ek is sprakeloos, wat nog? Sal liewer nie meer kommentar lewer nie maar die personeel sit met 'n groot probleem
14 Jul 2019 @ 19:06:47 pm
In ons opset het die verkeerde handelinge op baie hoe vlak plaasgevind en sit ons nou met die gebakte pere van 'n tekort aan lopende fondse.
Ek sal meer hoor tov die pensioen bydraes of dit reg gestel is as ek terug is in SA.
Al wat ek kan doen is my werk en hoop van die beste. Elke bietjie wat elke ou doen kan help met die omdraai van die stand van sake.
14 Jul 2019 @ 19:10:56 pm
Kry bewyse van aftrekkings, bewyse dat geld nie oorbetaal is nie, en gaan maak saak van bedrog oop. As daar 4 of meer mense dieselfde bedrogsaak teen die munisipaliteit oopmaak moet die polisie daarop reageer.
15 Jul 2019 @ 08:54:48 am
15 Jul 2019 @ 09:09:20 am
Wat maak n mens as dit die geval is? Jy kan jou huis veloor. Jy kan in die moeilikheid wees as jy n ambulans nodig en moet hospitaal toe. Dit is skokkend.
15 Jul 2019 @ 09:39:49 am
Hierdie is 'n kritiese nalatigheid aan Munisipaliteite se kant en kom neer op wanadministrasie. dit plaas die lid in 'n baie lewens gevaarlike situasie as jy mediese hulp moet kry en jou lidmaatskap is opgeskort omdat die ledegelde nie ten volle betaal is nie. Munisipalitiete oortree wetgewing en daaropvolgende wetlike ooreenkomste voortspruitende uit die Wet op Basiese Diensvoorwaardes aangegaan tussen werkgewer en werknemer. stel vir jou regsverteenwoordiger aan en neuk hulle op. as jy jou betalingsadviesstrokies het vat dit saamvat met die kennisgewing vanaf die mediesefonds of finansiële instelling en gee dit aan jou regsverteenwoordiger.
dieselfde geld vir inwoners wat hulle water en ligte betaal en Munisipalitiete betaal die gelde nie oor aan Eskom en Randwater nie. wanbetalings is 'n kriminele oortreding as die by regsintentiteite kom.
15 Jul 2019 @ 17:30:13 pm
Ek lees nou net op news 24 dat munisipale werkers die biblioteek op Ottosdal (splinternuwe moderne gebou) afgebrand het. Een van die griewe was dat alhoewel hulle salaris ontvang het is hulle pensioen aftrekkings nie oorbetaal is aan pensioenfonds nie.
15 Jul 2019 @ 18:44:07 pm
As jy nie daarvan hou nie, steek dit aan die brand, maar hou aan om vir die ANC/EFF te stem...☹️😩
Ek sal sommige mense nooit verstaan nie!
16 Jul 2019 @ 13:09:56 pm
Ek dink die weerhouding daarvan om aftrekkings oor te betaal aan die instansie waarvoor dit afgetrek is, is 'n kriminele oortreding in terme van wetgewing. Ek weet nie of dieselfde wetgewing by staatsinstellings geld nie. So word die staat se pensioenfonds nie gereël deur die Pensioenfondswet soos ons hom ken nie. Daar is 'n algemene gebrek om hierdie mense/gebruike aan die kaak te stel.